kardosdrur/scandi-wiki huggingface dataset:
Abaqus

Abaqus FEA (tidligere ABAQUS) er en software suite  for 'finite element analysis' fra 1978 fra firmaet SIMULIA.

Produkt suiten består af fem hovedprodukter: 
 Abaqus/CAE, eller "Complete Abaqus Environment"
 Abaqus/Standard
 Abaqus/Explicit
 Abaqus/CFD
 Abaqus/Electromagnetic

Abaqus anvender open-source programmeringssproget Python.

Noter

Ekstern henvisning 
Abaqus' hjemmeside (engelsk) 

Software
Røveri

Røveri er uretmæssig tilegnelse af rørlig ejendom ved hjælp af umiddelbar vold eller trusler herom. 

Røveri adskiller sig fra tyveri på grund af elementet af konfrontation og voldstrussel. Derfor er strafferammen for røveri højere end den for tyveri.

Straffeloven 
Gældende pr. 2006.
§ 288.
For røveri straffes med fængsel indtil 6 år den, som for derigennem at skaffe sig eller andre uberettiget vinding ved vold eller trussel om øjeblikkelig anvendelse af vold
fratager eller aftvinger nogen en fremmed rørlig ting,
bringer en stjålen ting i sikkerhed eller
tvinger nogen til en handling eller undladelse, der medfører formuetab for den overfaldne eller nogen, for hvem denne handler.
Stk. 2.
Straffen kan stige til fængsel i 10 år, når et røveri er af særlig grov beskaffenhed navnlig på grund af dets særlig farlige karakter, udførelsesmåden eller omfanget af den opnåede eller tilsigtede vinding, eller når et større antal forbrydelser er begået.

Straffelovsovertrædelser
 
Juridiske begreber
I Bet You Look Good on the Dancefloor

I Bet You Look Good on the Dancefloor er en komposition af bandet, The Arctic Monkeys, som udgør a-siden på deres debut-single. Singlen bliver udgivet 17/10- 05 på selskabet Domino. 

Teksten er eftersigende inspireret af fodboldspilleren, Peter Crouchs robot-dans, som denne gav sig i kast med efter scoringer i sommeren 2006.

Eksterne henvisninger 
  på Domino Records' kanal
 

Singler fra 2005
Minority Report

Minority Report er en amerikansk science fiction-film fra 2002, instrueret af Steven Spielberg og baseret på en novelle af Philip K. Dick. Den har Tom Cruise i hovedrollen som politimanden John Anderton, der i en nær fremtid arbejder med at opklare mord før de bliver begået.

Medvirkende 

 Tom Cruise – Officer John Anderton
 Colin Farrell – Danny Witwer
 Samantha Morton – Agatha
 Max von Sydow – Lamar Burgess
 Lois Smith – Dr. Iris Hineman
 Peter Stormare – Dr. Solomon Eddie
 Tim Blake Nelson – Gideon
 Kathryn Morris – Lara Clarke
 Neal McDonough – Fletcher

Taglines 
 What would you do if you were accused of a murder, you had not committed... yet?
 Everybody Runs
 The system is perfect until it comes after you.

Referencer

Eksterne henvisninger 

 

Amerikanske film fra 2002
Science fiction-film fra USA
Engelsksprogede film
Film instrueret af Steven Spielberg
Schweizertysk

Schweizertysk (Schweizerdeutsch, Schwyzerdütsch, Schwiizerdütsch, Schwyzertütsch, Schwizertitsch) er en af de alemanniske dialekter, der tales i Schweiz. Af og til kaldes de alemanniske dialekter, der tales i andre lande, for schweizertysk, især dialekterne i Liechtenstein, som er tæt knyttet til Schweiz’ dialekter.

Rent lingvistisk er der ingen forskel mellem de schweizertyske dialekter og de alemanniske dialekter, der tales i Tyskland, Østrig og Frankrig.

Se også 
 Alemanner

Eksterne henvisninger 

Tyske dialekter
Tysk
Ina

Ina eller INA kan betyde:

 Ina (flod) – polsk flod
 Ina (pigenavn) – pigenavn
 INA (Schaeffler) – tysk kugle- og rulleleje producent.
 Institut National de l’Audiovisuel – fransk audiovisuelt arkiv.
SKF (flertydig)

SKF, akronymet henviser til forskellige artikler:

 SKF – svensk kugle- og rulleleje producent, tidligere Svenska Kullagerfabriken.
 Svenska Klätterförbundet – svensk bjergbestiger-organisation.
 Schweizerischen Kommission für Fernerkundung – Schweizisk kommision for fjernovervåning i forbindelse med rummet.
 Skelhøje-Frederiks KFUM – Volleyballklub beliggende i Frederiks i Midtjylland.
Erin Brockovich (film)

Erin Brockovich er en amerikansk film  fra 2000 inspireret af den virkelige person Erin Brockovich, der er en advokatsekretær, som, på trods af sine manglende økonomiske midler, rejser en sag mod Pacific Gas & Electric Company (PG&E).
Julia Roberts vandt en Oscar for bedste kvindelige hovedrolle for sin præstation som Erin Brockovich. Instruktøren, Steven Soderbergh, blev også nomineret til en Oscar for bedste instruktør.

Handling

Erin Brockovich er en arbejdsløs alenemor til tre, og for at få hverdagen til at hænge sammen søger hun arbejde ved et lille advokatfirma, som hun overtaler til at ansætte hende. Under sit arbejde finder hun en dag en suspekt ejendomshandel, som hun undersøger nærmere og finder ud af, er en langt større og mere kompliceret sag om grundvandsforurening. Her begynder hendes vedholdende kamp for de syge borgere i området omkring det store gas- og elektricitetsfirma PG&E. Ved at stemme dørklokker og vinde borgernes tillid får hun mere end 600 sagsøgere bag sig og vinder den hidtil største private erstatning i USA.

Medvirkende
Julia Roberts
Albert Finney
Aaron Eckhart
Marg Helgenberger
Peter Coyote

Eksterne henvisninger
 

Amerikanske film fra 2000
Dramafilm fra USA
Engelsksprogede film
Film instrueret af Steven Soderbergh
Film fra Columbia Pictures
Virtual reality

Virtual reality (VR) er en teknologi som tillader en bruger at virke gensidigt med et computer-simuleret miljø, det være et reel eller imaginært et. De nyeste virtual reality miljøer er primært visuelle oplevelser, vist enten på en computerskærm eller gennem specielle stereografiske display(oftest briller), men nogle simulatorer inkluderer ekstra sensor information, så som lyd gennem højttalere eller hovedtelefoner.

Nogle avancerede, haptiske systemer inkluderer følings information, generelt kendt som force feedback, i medicinske og spil applikationer. Brugere kan virke gensidigt med et virtuelle miljø eller en virtuel genstand enten gennem brug af standard input anordninger så som et keyboard og mus, eller gennem multimodale anordninger så som en wired handske.
Det simulerede miljø kan enten være lig med den reelle verden, for eksempel simulationer for piloter(flysimulatorer) eller kamptrænere, eller det kan afvige markant fra virkeligheden som i virtual reality spil.

I praksis er det for nuværende meget svært at skabe en high-fidelity virtual reality oplevelse, hovedsagligt på grund af tekniske begrænsninger i processor kraft, billedopløsning og kommunikations båndbredde. Imidlertid forventer man at få bugt med disse begrænsninger efterhånden som processorkraften stiger og billedbehandling og kommunikationsbåndbredde bliver mere kraftfulde og kost-effektive over tid.

Virtual Reality i undervisningen 

Ved hjælp af forbedret 360° kamera teknologi, kan man i dag bruge Virtual Reality på en helt ny måde i undervisningen. 360° video gør det muligt at træde ind i en virtuel verden, som vil føles som om, at man selv er til stede. Teknologien har de senere år vundet frem i Danmark, hvor flere- og flere skoler er begyndt at bruge det i deres undervisningsmateriale.

Undersøgelser fra University College Sjælland har ligeledes bevist at indlæringsevnen, samt motivationen forøges ved hjælp af VR-briller og 360° video. Forsøget som blev foretaget d. 10 oktober, blev foretaget med 40 test personer, og formålet var at finde ud af om 360° video sammen med et HMD (HeadMounted Display) kunne forøge indlæringsevnen hos eleven, hvilket undersøgelsen viste var muligt.

Hjælp til kronisk syge børn med VR 

Kronisk syge børn kan have svært ved at følge en normal undervisning, grundet deres sygdom, men det vil der måske i fremtiden kunne ændres på. Ved at opsætte et 360° kamera i klasseværelset, vil den syge elev kunne følge med i undervisningen via et HMD fra hjemmet, så eleven ikke går glip af vigtig viden, og derved kommer bagud i undervisningen. Projektet er startet af en sygehuslærer fra Sydvestjysk Sygehus i Esbjerg, og forventes at være klar til brug i august 2017.

Se også 
 Object VR
 Augmented Reality

Eksterne henvisninger 

 4. oktober 2013, version2.dk: 20 år forsinket: Virtual reality der faktisk virker
 10. oktober 2017, phpabsalon.dk: Ny forskning: Virtual Reality bedre end video i undervisningen 
 14. marts 2017, vrbrillen.dk: Virtual Reality undervisning til kronisk syge børn på vej

Menneske-datamaskine interaktion
Teknologi
Kontrollere
Ocean's Eleven

Ocean's Eleven er en amerikansk film fra 2001, instrueret af Steven Soderbergh. Den er bl.a. med George Clooney, Brad Pitt og Julia Roberts i hovedrollerne. Filmen er en genindspilning af en film (dansk titel "Elleve i Las Vegas") fra 1960 af samme navn og med Frank Sinatra (som Daniel Ocean), Dean Martin og Sammy Davis Jr. i hovedrollerne.

Handling 

Daniel Ocean er lige kommet ud af fængslet og har nu planlagt at røve tre kasinoer ejet af den samme mand – nemlig hans ekskones nye kæreste, Terry Benedict. Han slår sig sammen med en tidligere kompagnon og finder et crew, der kan fuldføre den temmelig umulige opgave. En stor plan lægges, og snart er Terry Benedict frarøvet ca. 160 millioner dollars samt den skønne Tess.
Filmen er et sandt virvar af kompleks indfiltrede historier, der til sidst ender med at blive opklaret for seeren.

Medvirkende 
 George Clooney som Daniel "Danny" Ocean
 Brad Pitt som Rusty Ryan (Ocean's eleven: medkompagnon)
 Matt Damon som Linus Caldwell (Ocean's eleven: ekstra)
 Andy Garcia som Terry Benedict (konkurrenten)
 Julia Roberts som Tess Ocean (Daniel Ocean's ekskone)
 Casey Affleck som Virgil Malloy (Ocean's eleven: diverse)
 Scott Caan som Turk Malloy (Ocean's eleven: diverse)
 Shaobo Qin som Yen (Ocean's eleven: akrobat)
 Bernie Mac som Frank Catton (Ocean's eleven: casinomedarbejder)
 Don Cheadle som Basher Tarr (Ocean's eleven: sprængning)
 Carl Reiner som Saul Bloom (Ocean's eleven: erfaring)
 Eddie Jemison som Livingston Dell (Ocean's eleven: teknik)
 Elliott Gould som Reuben Tishkoff (kapitalindehaver)

Andet 
I filmen blev der brugt en af Elvis Presleys mindre kendte sange. Det var A Little Less Conversation som fik en genopblomstring året efter, hvor den opnåede stor succes i en remixet udgave, hvor den hollandske DJ Tom Holkenborg, under kunstnernavnet Junkie XL, lavede en bearbejdet version til en reklame for "Nike" i forbindelse med VM i fodbold. Denne reklamefilm blev så godt modtaget, at man valgte at udsende denne remixede udgave af den gamle sang som single den 10. juni 2002, hvor den strøg lige til top på alverdens hitlister.

Referencer

Eksterne henvisninger 
 

Amerikanske film fra 2001
Kriminalfilm fra USA
Engelsksprogede film
Film instrueret af Steven Soderbergh
Trade (sport)

Et trade er et fænomen der især kendes fra nordamerikansk holdsport, heriblandt de fire store professionelle ligaer: MLB, NBA, NFL og NHL. Et trade er populært sagt en byttehandel mellem to eller flere klubber. I en sådan byttehandel kan indgå en eller flere spillere fra hvert hold, rettigheder til unge spillere som endnu ikke er på kontrakt, draft-valg samt i sjældne tilfælde penge eller andet. Da man i nordamerikansk holdsport sjældent køber og sælger spillere for store millionbeløb sådan som det f.eks. kendes fra europæisk fodbold, vælger man i stedet at indgå disse byttehandler.

I princippet kan alle spillere i de ovennævnte ligaer blive tradet til en anden klub i samme liga uden deres samtykke. Enkelte – typisk ældre – spillere kan dog have en klausul i deres kontrakt, en såkaldt 'no trade clause', som giver dem veto-ret overfor et foreslået trade.

Motiver til at trade 

Da der i nordamerikansk holdsport som oftest er tale om lukkede ligaer uden op- eller nedrykning, finder man her ofte andre motiver til at "sælge" spillere end det kendes fra traditionelle europæiske ligaer. Man ser f.eks. ofte at hold der ikke kan nå med i slutspillet vælger at bytte nogle af deres rutinerede spillere – som de måske endda alligevel ville miste ved kontraktudløb efter sæsonen – til hold med forhåbninger om at gå langt i slutspillet. De vil så typisk få unge talenter eller draft-valg retur og derved stå med et bedre hold i fremtiden. Da flere af de førnævnte ligaer også opererer med et lønloft kan dette også spille ind. Et hold kan simpelthen blive tvunget til at skille sig af med en eller flere dyre spillere for ikke at blive ramt af lønloftet.

Kuriosum 

Endelig er der eksempler på usædvanlige trades, som da Western Hockey League-holdet Seattle Breakers i 1983 tradede rettighederne til en spiller ved navn Tom Martin til Victoria Cougars for Cougars' spillerbus! Det var faktisk et trade der gav en vis mening, idet Seattle ikke kunne skrive kontrakt med Martin der ønskede at spille i sin hjemby Victoria. Samtidig havde Victoria Cougars, som havde købt bussen af et nedlagt konkurrerende hold, ikke råd til at indregistrere bussen i Canada.

Sport
Maja Lee Langvad

Maja Lee Langvad (født 1980 i Seoul, Sydkorea) er en dansk forfatter bosat i København.

Karriere 
Hun er uddannet fra Forfatterskolen 2003 og har været medredaktør på det litterære tidsskrift Banana Split.

Maja Lee Langvads debutbog Find Holger Danske er en konceptuel digtsamling om identitet, adoption, racisme og danskhed. Bogen fik mange rosende anmeldelser, og samme år modtog hun Bodil og Jørgen Munch-Christensens debutantpris. Fra 2007 til 2010 boede Langvad i Seoul i Sydkorea, hvor hun var en del af et adoptionskritisk miljø. Samtidig arbejdede hun på bogen HUN ER VRED - et vidnesbyrd om transnational adoption, der fortæller en kritisk historie om transnational adoption. Med udgangspunkt i sine egne erfaringer tegner hun et portræt af en adopteret og et adoptionskritisk miljø. Bogen fik meget opmærksomhed, da den udkom i 2014, og blev indstillet til bl.a. Politikens Litteraturpris og Kritikerprisen. Bogen er oversat til svensk, hvor den udkom i den prestigefyldte Panache-serie. Samtidig med HUN ER VRED udgav Langvad Find Holger Danske Appendix, der ligger i forlængelse af debutbogen Find Holger Danske. I 2017 udkom Dage med galopperende hjertebanken, der er en lyrisk fortælling om forelskelse, stress og det at skrive.

Udgivelser 
 Find Holger Danske, Borgen, 2006
 HUN ER VRED - et vidnesbyrd om transnational adoption, Gladiator, 2014
 Find Holger Danske Appendix, Gladiator, 2014
 Dage med galopperende hjertebanken, Gyldendal, 2017

Priser og legater 
 2006: Bodil og Jørgen Munch-Christensens debutantpris.
 2007: Sven Dalsgaard-legatet
 2007: Statens Kunstfond: Rejselegat
 2008: Statens Kunstfond: 3-årigt stipendium
 2015: Statens Kunstfond: Rejselegat
 2016: Statens Kunstfond: Arbejdslegat

Referencer

Eksterne kilder/henvisninger 
 Langvads hjemmeside
 Fra pære til banan; interview med forfatter Maja Lee Langvad – af Gitte Fangel, Viborg Bibliotekerne på Litteratursiden.dk 

Digtere fra Danmark
Dansksprogede forfattere fra Danmark
Kvindelige forfattere i det 21. århundrede
Koslænget

Koslænget er en computeranimeret spillefilm, der er produceret af Nickelodeon Movies og distribueres af det amerikanske filmselskab Paramount Pictures. Den havde premiere den 4. august 2006 i USA og den 2. februar 2007 i Danmark.

Jan Gintberg lægger i den danske version stemme til hovedpersonen, tyren Otis.

Handling 
Koslænget handler om tyren Otis, der lever livet på fulde drøn. Han prøver ihærdigt at leve op til sin far, der er alfatyren. Gennem hele filmen sker der en udvikling i Otis' hoved. Han begynder at tage mere ansvar, lederskab, især da Otis' far dræbes af en kobbel ulve. Dette provokerer selvfølgelig Otis i sådan en grad, at han tager turen til ulveområdet. Her udspiller sig en legendarisk kamp mellem køer (og andre bondegårddyr) og ulvene, der ender godt. Otis kan vende tilbage ved godt mod. Umiddelbart efter kampen for Otis at vide, at hans elskede har veer og skal føde. I en fart for koslænget og co. 'taget' nogle motorcykler, (som pænt kan hentes igen) og på nul komma fem er de hjemme igen. En lille nyfødt tyr ligger i sine mors arme, da Otis kommer ind i stalden.

Eksterne henvisninger 
 

Animationsfilm fra USA
Komediefilm fra USA
Tyske film fra 2006
Amerikanske film fra 2006
Harald Voetmann

Harald Voetmann Christiansen (f. 1978) er en dansk forfatter og oversætter. Han er uddannet fra Forfatterskolen 1999. Han var i en periode medredaktør på tidsskriftet Ildfisken.

Udgivelser 
 Kapricer, Arena/Lindhardt og Ringhof, 2000
 Autoharuspeksi, Lindhardt og Ringhof, 2002
 Teutoburger, Lindhardt og Ringhof, 2005
 En alt andet end proper tilstand, Gyldendal, 2008
 Vågen, Gyldendal, 2010
 Kødet letter, 2012, 
 Alt under månen, 2014, 
 Syner og fristelser, 2015
 Sulpicia: en romersk digter, 2016
 Tingtale, 2017 (digte og kortprosa)
 Amduat. En iltmaskine, 2018
 H.C. Andersens Quarantaine-Dagbog: Ogsaa indeholdende hans Fodreise fra Nyhavn til Amalienborg med kort Ophold ved Magasin du Nord i Aaret 2020, 2020
 Parasitbreve, Gyldendal, 2022
 Hetærebreve, Gyldendal, 2022

Hæder 
 Vågen blev indstillet til Nordisk Råds Litteraturpris, Kritikerprisen og Montanaprisen 2011. Den er udkommet i Ungarn og Serbien.
 Alt under månen modtog Kritikerprisen 2014 og blev kåret som en af foråret 2014's bedste bøger af Statens Kunstfonds Legatudvalg for Litteratur.
 Otto Gelsted-prisen 2014

Oversættelser 
 Plinius den Ældre: Om mennesker og dyr, Basilisk, 2008
 Petronius: Satyricon, Gyldendal, 2009
 Mary Maclanes fortælling, 2013
 Vreden skriver digtet: Juvenal, 2020

Noter

Eksterne henvisninger 
 hv (åh ve!) – Harald Voetmanns blog
 Anmeldelse fra www.litteratursiden.dk 

Romanforfattere fra Danmark
Dansksprogede forfattere fra Danmark
Danskere nomineret til Nordisk Råds Litteraturpris
Modtagere af Otto Gelsted-prisen
Lene Henningsen

Lene Henningsen (født 1967 i Glostrup) er en dansk digter, oversætter, dramatiker og forfatter, uddannet fra Forfatterskolen i 1993.
Hun er grundlægger af Poesiens Hus, der åbnede på Gothersgade i København i 2010.

Udgivelser 
 Jeg siger dig. Digte, Borgen, 1991 
 Sabbat. Digte, Borgen, 1992
 Solsmykket. En trilogi. Digte, Borgen, 1993
 En drøm mærket dag. Telegrammer om digt/liv, Borgen, 1994 
 De blå vidner. Digte, Borgen, 1995 
 Stemmer med uvejret. Digte, Borgen, 1998 
 Kejsertjeneren; Ingen søvn i Dubrovnik. To læsedramaer, Borgen, 2000
 Kalender 2000. Digte, Borgen, 2001 
 Siden som stjerne. Digte, Lindhardt og Ringhof, 2003 
 Bølgen tegner præcist. Optegnelser, Lindhardt og Ringhof, 2004
 Fonogrammer. Fra blæstens datter. Digte; Havfruefonografen. 58 stemmer (Europa), Borgen, 2006
 Mærket umærkeligt. Essay om digt, myte, stjerne og vin, Borgen, 2008.
 Vandringen. Børnebog, Rosette Forlag, 2009
 Karnevals alter. Digte, Poesiens Hus Rosette, 2011
 Vi lever et digt. Filmiske fragmenter, Spring, 2014
 Stilhedsbilleder til et oprør. Digte, Spring, 2016

Eksterne henvisninger 
 Litteratursidens beskrivelse 
 Poesiens Hus

Romanforfattere fra Danmark
Novelleforfattere fra Danmark
Essayister fra Danmark
Digtere fra Danmark
Personer fra Glostrup
Dansksprogede forfattere fra Danmark
Kvindelige forfattere i det 21. århundrede
Julemærkemarchen

Julemærkemarchen er en årlig velgørenhedsmarch arrangeret af Julemærkefonden til fordel for julemærkehjemmene, som afholdes forskellige steder omkring i Danmark. 

Marchen i Maribo på Lolland, søndag den 3. december 2006 var den 30. af slagsen, og blev "skudt" i gang ved Posthuset i Maribo af protektorer for marchen Grev Ingolf af Rosenborg og dennes hustru Grevinde Sussie.

Eksterne henvisninger 
 julemaerkemarchen.dk/ side af Julemærkefonden.

Optog og parader
Matilda (film)

Matilda er en amerikansk familiefilm fra 1996, instrueret af Danny deVito og baseret på en bog af Roald Dahl. I hovedrollen som Matilda er Mara Wilson.

Handling 

Matilda er en usædvanlig pige fra hun bliver født. Hun vokser op i en familie, hvis manglende moral er slående, men udvikler sig alligevel til en fantastisk sød pige. Da hun bliver seks år og forældrene ikke har opdaget hun er skoleklar gør hun selv opmærksom på dette og bliver indskrevet på en skole, til hvis inspektør faren lige har solgt en af sine uduelige biler. Skoleinspektøren er en uvenlig kvinde der tyranniserer både skolen og Matildas søde lærer, miss Honey.
Matilda udvikler flere og flere overnaturlige evner, men bruger dem i det godes tjeneste. Til sidst får hun drevet den onde inspektør væk og får lov til at bo hos miss Honey i hendes retmæssige hus, hvor hun ellers er blevet fordrevet af inspektøren, som viser sig at være miss Honey's tante.

Eksterne henvisninger 
 

Familiefilm fra USA
Amerikanske film fra 1996
Uafhængighedsdag (USA)

USA's uafhængighedsdag (eng. Independence Day, også kaldt 4th of July, Fourth of July eller July Fourth) er en nationaldag i USA, der fejres den 4. juli til minde om vedtagelsen af Uafhængighedserklæringen af den Kontinentale Kongres, der erklærede de oprindelige koloniers uafhængighed som en ny stat, og derved ikke længere en del af det Britiske Imperium.

Siden 1777 har det været almindeligt med fyrværkeri på dagen. De fleste amerikanere anser denne dag for en festdag, hvor der ofte grilles.

Eksterne henvisninger 

Nationaldage
USA's historie
Den amerikanske uafhængighedskrig
National Geographic Channel UK

National Geographic Channel er en britisk tv-kanal, der viser dokumentarprogrammer lavet af National Geographic Society.

Kanalen startede i Europa i september 1997 og delte frekvens med NBC Europe, indtil NBC Europe lukkede i 1998. Senere blev kanalen lanceret i USA og Asien. I dag sendes kanalen til over 143 lande, ca. 160 millioner husstande, og er tilgængelig på 25 sprog.

Den europæiske version drives i samarbejde med Fox' søsterselskab, BSkyB.
Dette inkluderer en engelsk version til Storbritannien og Irland, der udbydes af BSkyB og andre kabel-operatører.

Eksterne henvisninger 
 

Tv-kanaler fra Storbritannien
Stolthed og fordom (film fra 2005)

Stolthed og fordom er en film fra 2005 om kærlighed og familierelationer i det 19. århundrede. Filmen bygger på romanen af samme navn af Jane Austen, som udkom i 1813.

Historien handler om Elizabeth Bennet, der har fire søstre, og hendes families anstrengelser for at få døtrene bortgiftede, hvilket var overlevelsesgrundlag dengang. Det store emne er herudover kærlighed, og hvad den beror eller ikke beror på – heriblandt stolthed og fordomme.

Handling 

Den velhavende ungkarl mr. Bingley køber godset Netherfield, som ligger i forbindelse med byen Meryton, hvor familien Bennet har deres ejendom. Mrs. Bennet er fast besluttet på at få en af sine døtre gift med mr. Bingley og gør sit til det. Hun er først noget tilfreds med sine bedrifter, da det tegner til at mr. Bingley og den ældste datter Jane bliver forelskede. Mr. Bingleys ven mr. Darcy får dog sat en stopper for et, set fra hans side set som et overilet og ufornuftigt ægteskab med en så uværdig familie. 

Mr. Darcy og Elizabeth støder tilfældigt ind i hinanden adskillige gange og trods deres erklærede had til hinanden bliver de forelsket. Da de finder ud af, hvem der har været stolt og haft fordomme (eller måske lige det modsatte), frier Mr. Darcy til Elizabeth, som indtil kort forinden har hadet ham mere end elsket ham, men hun siger ja, for hun indser, at hun elsker ham, og de bliver gift. Ligeså gør Jane og Mr. Bingley, som også har fået redt trådene ud.

Medvirkende 
 Keira Knightley som Elizabeth Bennet
 Matthew Macfadyen som Mr. Darcy
 Brenda Blethyn som Mrs Bennet
 Donald Sutherland som Mr Bennet
 Tom Hollander som Mr Collins
 Rosamund Pike som Jane Bennet
 Carey Mulligan som Catherine "Kitty" Bennet
 Jena Malone som Lydia Bennet
 Talulah Riley som Mary Bennet
 Judi Dench som Lady Catherine de Bourgh
 Simon Woods as Charles Bingley
 Tamzin Merchant som Georgiana Darcy
 Claudie Blakley som Charlotte Lucas
 Kelly Reilly som Caroline Bingley
 Rupert Friend som George Wickham
 Cornelius Booth som Colonel Fitzwilliam
 Penelope Wilton som Mrs Gardiner
 Peter Wight som Mr Gardiner
 Meg Wynn Owen som Mrs Reynolds
 Sinead Matthews som Betsy

Optagelse 
Filmen brugte blandt andet Burghley House som kulisse.

Referencer

Eksterne henvisninger 

  hos Focus Features
 

Amerikanske film fra 2005
Romantiske film
Film fra Storbritannien
Engelsksprogede film
Film baseret på værker af Jane Austen
Franske film fra 2005
Britiske film fra 2005
Romantiske film fra USA